C 233/32
ET
Euroopa Liidu Teataja
16.6.2022
Nendesse alamrubriikidesse ei kuulu valgusketid, mis ei ole kavandatud eelkõige jõulupuu kaunistamiseks ning on ette nähtud kasutamiseks mitmesugustel dekoratiivsetel eesmärkidel kogu aasta vältel, näiteks majade, rõdude, pulmapidude toimumiskohtade, aedade või väiksemate esemete, nagu pärgade, lillepottide või laudade kaunistamiseks.
Sellesse alamrubriiki ei kuulu ka näiteks kõrvitsate või südametena disainitud lampidega valgusketid, sest sellistel lampidel ei ole jõuludega mingit seost.
Näited toodetest, mis klassifitseeritakse alamrubriiki 9405 4x kui „Muud elektrivalgustid ja -valgustusseadeldised“:
LED-kardinatuled rippvaniku kujul (saadaval eri pikkusega), mis koosnevad kahest isoleeritud elektrijuhtmest, mille küljest ripuvad umbes iga 15 cm tagant eri pikkusega (30–70 cm) harujuhtmed.
Harujuhtmetel on kokku umbes 200 LED-valgusallikat.
Rippvaniku juurde kuulub ühendusjuhe ja trafo.
Aku- või patareitoitel LED-mikrovalguskett, kogupikkusega 240 cm, mis koosneb metalltraadist ja 40 valgusallikast 5 cm vahedega.
LED-mikrovalguskett, kogupikkusega 860 cm (millest 500 cm on ühendusjuhe), mis koosneb metalltraadist ja 360 valgusallikast 1 cm vahedega.
Valgusketi juurde kuulub trafo.“